钦定古今图书集成/历象汇编/庶征典/第168卷 > 《田家杂占》 > 宋
## 钦定古今图书集成/历象汇编/庶征典/第168卷 > 《田家杂占》 > 宋

### 真宗咸平三年群鸡夜鸣

按《宋史真宗本纪》不载。　按《五行志》：“咸平三年八月，
黄州群鸡夜鸣，至冬不止。”

### 高宗绍兴 年鸡生三足

按《宋史高宗本纪》不载。　按《五行志》：“绍兴初，陈州民
家鸡忽人言，近鸡祸也。松阳县民家鸡生三足，县治
有鸡伏卵，毛生壳外。近鸡祸，亦毛孽也。”

### 孝宗乾道六年有物鸡首人身

按《宋史孝宗本纪》不载。　按《五行志》，“乾道六年，西安
县官塘有物，鸡首人身，高丈馀，昼见于野。”

====宁宗庆元三年鸡卵出蛇雌鸡化为雄鸡伏子三足按宋史宁宗本纪不载　按五行志庆元三年饶州军营鸡卵出蛇近鸡孽亦蛇孽也婺源县张村民家====雌鸡化为雄，烹之。形冠距而腹卵。孕同里洪氏家。雄
鸡伏子中，一雏三足。

### 度宗咸淳五年鸡羽生距

按《宋史度宗本纪》。不载。　按《五行志》。咸淳五年。常州
鸡羽生距。